|  |  |
| --- | --- |
|  |  |
| Til høringsparterne på vedlagte høringsliste | 12. december 20242024-4805 |

# Høring over udkast til forslag til lov om ændring af lov om udbygning af motorvej E20/E45 ved Kolding, anlæg af Kalundborgmotorvejens tredje etape og udbygning af rute 15, Ringkøbing-Herning

Transportministeriet forventer i denne folketingssamling at fremsætte vedlagte udkast til ovennævnte lovforslag. Lovforslaget vil inden fremsættelsen blive slået sammen med lovforslaget om anlæg af en Marselis Tunnel i Aarhus og udbygningen af rute 9 ved Nørreballe.

I lovudkastet indgår i det væsentlige følgende:

Inden for råstofområdet kan der etableres såkaldt sidetag, hvilket er en projektspecifik råstofindvinding, som udføres udenfor projektets linjeføring eller i større dybde end der er betinget af linjeføringen. Det kræver regionens tilladelse i medfør af råstoflovens § 7.

Det foreslås, at tilladelseskravet i råstoflovens § 7 fraviges i forhold til anlægget af Kalundborgmotorvejens tredje etape og udbygningen af rute 15 mellem Ringkøbing-Herning.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet skal venligst bede om eventuelle bemærkninger **senest den 15. januar 2025.**

Høringssvar bedes sendt til trm@trm.dk samt arp@trm.dk.

Spørgsmål vedrørende høringen kan stilles til Anders Petersen på mail arp@trm.dk og telefon 20 69 79 95.

Med venlig hilsen

Anders Petersen